På brand- og redningstjenesten hos Flyvestation Aalborg melder man snekamp og har rullet det tunge skyts ud på vejen. De enorme køretøjer kan både skrabe, feje og blæse, mens de kører. - Det enkelte køretøj kan rydde op til seks meter af gangen, så når de kører side om side, kan de ryde hele banen på en gang, skriver tjenesten på Facebook. Deres primære opgave er at sørge for, at fly kan lette og lande i Aalborg Lufthavn. Flytrafikken upåvirket - som noget nær de eneste Direktør for Aalborg Lufthavn, Niels Henningsen, forventer ikke, at det bliver nødvendigt at stille an med tæpper og mad, som ved snestormen i december 2021. - Der er ikke nogen aflysninger i pipelinen hos os. Banerne skal vi nok få ryddet – det er mere vinden, vi holder øje med, siger han til TV2 Nord. Han fortæller at i sidste ende er det piloten og flyselskabet, der tager beslutningen om afrejse. Med andre ord afgår alle fly som planlagt, og dermed er flytrafikken over Nordjylland noget nær den eneste, som ikke forventes at blive påvirket af den forestående snestorm.

Opsummering:
Direktør for Aalborg Lufthavn lufter også sine overvejelser om flytrafikken i forhold til den varslede snestorm.